- Meget tyder på, at branden begyndte i fyrrummet, og spredte sig til resten af huset og til villaen. Udhuset udbrændte og den ene ende af villaen blev beskadiget, siger vagtchef Bent Højgaard, Nordjyllands Politi. I forbindelse med branden sprængte en del tagplader, og dele af pladerne, som indeholdt asbest, blev fordelt ud over et større område. Ingen personer kom til skade i forbindelse med branden.

Referat:
En gnist fra et træfyr er formentlig årsagen til at et udhus på 150 kvadratmeter udbrændte i Bælum tidligt torsdag morgen.